Rușii anunță că au cucerit o localitate din apropierea orașului Ceasiv Iar, ultima redută din regiunea Donețk
Forțele invadatoare ruse au preluat controlul asupra localității Bohdanivka, din estul regiunii ucrainene Donețk, a anunțat, duminică, ministerul rus al apărării, într-un comunicat, potrivit Reuters. Controlul asupra Bohdanivka, localitate situată chiar la vest de orașul Bahmut, căzut în mâinile invadatorilor în ultimele luni, a fost pus sub semnul întrebării de ceva timp.